
Ministru kabineta rīkojums Nr. 933
Rīgā 2022. gada 13. decembrī (prot. Nr. 64 60. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Veselības ministrijai  finansējumu 7933 euro apmērā, no tiem:
· 1.1. Nacionālajam veselības dienestam – 4413 euro, tai skaitā:
· 1.1.1. 1930 euro, lai segtu izdevumus, kas radušies laikposmā no 2022. gada 1. aprīļa līdz 2022. gada 31. oktobrim saistībā ar Ministru kabineta 2021. gada 10. augusta rīkojuma Nr. 518 "Par ārkārtējās situācijas izsludināšanu" 5.1 punktā minētajām personām sniegtajiem stacionārajiem veselības aprūpes pakalpojumiem Latvijas ārstniecības iestādēs;
· 1.1.2. 2483 euro, lai segtu izdevumus, kas radušies laikposmā no 2022. gada 1. jūnija līdz 2022. gada 31. oktobrim saistībā ar Ministru kabineta 2021. gada 10. augusta rīkojuma Nr. 518 "Par ārkārtējās situācijas izsludināšanu" 5.1 punktā minētajām personām sniegtajiem ambulatorajiem veselības aprūpes pakalpojumiem Latvijas ārstniecības iestādēs;
· 1.2. Neatliekamās medicīniskās palīdzības dienestam – 3520 euro, lai segtu izdevumus, kas radušies laikposmā no 2022. gada 1. jūnija līdz 2022. gada 10. novembrim (tai skaitā izmaksu korekcija par laikposmu no 2022. gada 1. februāra līdz 2022. gada 28. februārim) saistībā ar Neatliekamās medicīniskās palīdzības dienesta izsaukumiem, sniedzot neatliekamo medicīnisko palīdzību Ministru kabineta 2021. gada 10. augusta rīkojuma Nr. 518 "Par ārkārtējās situācijas izsludināšanu" 5.1 punktā minētajām personām.
· 2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".

	Ministru prezidents
	(paraksts*)
	A. K. Kariņš

	Veselības ministrs
	(paraksts**)
	D. Pavļuts


* Dokuments ir parakstīts ar drošu elektronisko parakstu
** Dokuments ir parakstīts ar TAP portāla elektroniskās parakstīšanas rīku

